ખેડૂતોના ઉત્પાદન ખર્ચમાં વધારા માટે સરકારે લાગુ કરેલાં GSTને જવાબદાર ઠેરવતાં તેમણે આક્ષેપ કર્યો કે, ખેડૂતો પાસેથી પાક વીમાનું ફરજિયાત પ્રીમિયમ વસુલીને ભાજપના મળતિયા ખાનગી એજન્સીને મલાઈ તારવવાની મંજૂરી આપવામાં આવી છે, પરંતુ ખેડૂતોને પાક વીમાનું વળતર અપાતું નથી. શૂન્ય ટકાની લોન આપવાની જાહેરાત વચ્ચે ખેડૂત પાસેથી સાત ટકાનું વ્યાજ વસુલવામાં આવે છે. સરકાર દ્વારા જાહેર કરવામાં આવેલું બોનસ સરકારે મંજૂરી આપી ન હોવાના બહાના નીચે અપાતું નથી. ખેડૂતોના ૪૩ વિવિધ ઉત્પાદનો પર પાંચ ટકાનો વેરો લાદવામાં આવ્યો છે.